| Melodi Grand Prix 2019 |
| --- |
|  |
| **Dato:** | 2. mars 2019 |
| **Sted:** | Oslo Spektrum, Oslo |
| **Programledere:** | Kåre Magnus Bergh og Heidi Ruud Ellingsen |
| **Arrangør:** | Norsk rikskringkasting |
| **Deltakere:** | 10 sanger |
| **Vinner:** | «Spirit in the Sky» |
| **Artist:** | KEiiNO |
| Eurovision Song Contest 2019 |
| **Plass i semi:** | 7 av 18 |
| **Poeng i semi:** | 210 |
| **Plass i finale:** | 6 av 26 |
| **Poeng i finale:** | 331 |
| 

|  |  |  |
| --- | --- | --- |
| Melodi Grand Prix 2018 |  | Melodi Grand Prix 2020 |

 |

**Melodi Grand Prix 2019** var den 57. utgaven av Melodi Grand Prix, Norges nasjonale uttak til Eurovision Song Contest. Konkurransen ble arrangert av NRK og fant sted i Oslo Spektrum lørdag 2. mars 2019. Ti sanger deltok i konkurransen, og vinneren ble gruppen KEiiNO med låten «Spirit in the Sky», skrevet av Tom Hugo, Fred Buljo, Alexandra Rotan, Henrik Tala, Alex Olsson og Rüdiger Schramm. Sangen representerte Norge i Eurovision Song Contest i Israel i mai 2019, der den endte på sjetteplass. Kåre Magnus Bergh var programleder for femte år på rad, mens makkeren Heidi Ruud Ellingsen ledet sendingen for første gang.

Bakgrunn
--------

Som tidligere år inviterte NRK norske og utenlandske musikere til å sende inn sanger til konkurransen. I likhet med fjoråret åpnet redaksjonen for påmelding til 2019-finalen allerede før 2018-finalen var avholdt. Påmeldingen til Melodi Grand Prix 2019 åpnet 31. januar 2018, med frist til 9. september. Litt over 1000 bidrag kom inn til redaksjonen innen fristen, en nedgang fra årene før. Bidragene ble redusert til rundt 60 låter som deretter ble presentert for ulike lyttergrupper. De 60 sangene ble deretter skåret ned til 10 finalister som ble offentliggjort av NRK under en pressekonferanse fredag 25. januar 2019. Finalelåtene ble sluppet for salg og strømming samme dag.

Carina Dahl og Tom Hugo deltok i konkurransen for tredje gang, mens Erlend Bratland, Alexandra Rotan, Hans-Erik Dyvik Husby og den tidligere vinneren Kjetil Mørland deltok for andre gang. På forhånd var KEiiNO de største favorittene, etterfulgt av Kjetil Mørland og Adrian Jørgensen.

Sendingen
---------

Finalen fant sted i Oslo Spektrum, der den har blitt arrangert hvert år siden 2001. Sendingen ble overført direkte på NRK1, NRK TV, og på NRK P1 med Ole Christian Øen som kommentator. Sendingen varte fra 21.00 til 23.45. Opprinnelig sendetid var 20.55–23.15, men sendestart ble forskjøvet til 21.00 på grunn av Jakob Ingebrigtsens gulløp under innendørs-EM i friidrett.

Finalen åpnet med at fjorårsvinner Alexander Rybak fremførte sine to vinnersanger i konkurransen: «That's How You Write a Song» (2018) og «Fairytale» (2009). Deretter ønsket programlederne Kåre Magnus Bergh og Heidi Ruud Ellingsen velkommen. De ti bidragene ble først fremført én gang, før seerne og ti internasjonale jurygrupper stemte frem fire sanger til gullfinalen. Erlend Bratland fikk fremføre låten sin på nytt, siden pyroteknikken ikke fungerte under den første fremførelsen.

I første runde telte seernes stemmer 50 prosent og de internasjonale juryenes poeng de siste 50 prosentene. Fra første runde gikk D'Sound, Anna-Lisa Kumoji, Adrian Jørgensen og KEiiNO videre til gullfinalen. Seerne kunne stemme per SMS eller via NRKs nettsider.

I gullfinalen ble stemmene nullstilt, og det ble vist utdrag av gullfinalistene. Deretter avanserte de to låtene med flest stemmer til en gullduell: KEiiNO og Adrian Jørgensen. De to duellantene opptrådte deretter på nytt, før seerne stemte igjen. Både i gullfinalen og gullduellen var det norske seere alene som kåret vinneren. Til slutt ble KEiiNO kåret til vinner etter å ha fått flest stemmer fra seerne. Dette var andre gang en norsk vinnerlåt inneholdt joik; første gang var i 1980, da «Sámiid ædnan» vant den norske finalen.

I pausen før gullfinalen rapporterte Stian «Staysman» Thorbjørnsen fra en MGP-fest i Slevik i Østfold. Deretter ble artisten Tor Endresen hyllet for sin MGP-innsats, da Tone Damli, Christine Guldbrandsen og Heidi Ruud Ellingsen fremførte Endresens slager «Ingen er så nydelig som du». Siden 1987 har Endresen deltatt i Melodi Grand Prix tolv ganger, bare Jahn Teigen har deltatt flere ganger med sine fjorten deltakelser. I pausen før vinneren ble kåret, opptrådte fjorårets Eurovision-vinner, israelske Netta, med «Toy».

Deltakere
---------

Under er deltakerne ut fra startrekkefølgen som ble offentliggjort 22. februar.

| Nr. | Tittel | Artist | Låtskrivere | Status |
| --- | --- | --- | --- | --- |
| 1 | «We Try» | Chris Medina | Chris Medina, Jason Gill, Tormod Løkling og Julimar Santos | Ute |
| 2 | «Mr. Unicorn» | D'Sound | Kim Ofstad, Jonny Sjo, Mirjam Omdal, Magnus Martinsen og Tormod Martinsen | Gullfinale |
| 3 | «En livredd mann» | Kjetil Mørland | Kjetil Mørland | Ute |
| 4 | «Holla» | Anna-Lisa Kumoji | Ashley Hicklin, Jeroen Swinnen og Maria Broberg | Gullfinale |
| 5 | «Sing for You» | Erlend Bratland | Erlend Bratland, Arvid Solvang og Nils Egil Brandsæter | Ute |
| 6 | «Feel» | Ingrid Berg Mehus | Ingrid Berg Mehus, Bjørnar Hopland og Anthony Modebe | Ute |
| 7 | «Fake It» | Hank von Hell | Hans-Erik Dyvik Husby og Andreas Werling | Ute |
| 8 | «Hold Me Down» | Carina Dahl | Ashley Hicklin, Jeroen Swinnen, Pele Loriano, Laurell Barker og Laura Groeseneken | Ute |
| 9 | «The Bubble» | Adrian Jørgensen | Jonas McDonnell, Aleksander Walmann og Kjetil Mørland | Gullfinale |
| 10 | «Spirit in the Sky» | KEiiNO | Tom Hugo, Fred Buljo, Alexandra Rotan, Henrik Tala, Alex Olsson og Rüdiger Schramm | Gullfinale |

### Gullfinale og gullduell

| Nr. | Tittel | Artist | Låtskrivere | Plass |
| --- | --- | --- | --- | --- |
| 2 | «Mr. Unicorn» | D'Sound | Kim Ofstad, Jonny Sjo, Mirjam Omdal, Magnus Martinsen og Tormod Martinsen | 3 |
| 4 | «Holla» | Anna-Lisa Kumoji | Ashley Hicklin, Jeroen Swinnen og Maria Broberg | 4 |
| 9 | «The Bubble» | Adrian Jørgensen | Jonas McDonnell, Aleksander Walmann og Kjetil Mørland | 2 |
| 10 | «Spirit in the Sky» | KEiiNO | Tom Hugo, Fred Buljo, Alexandra Rotan, Henrik Tala, Alex Olsson og Rüdiger Schramm | 1 |

Avstemning
----------

### Første runde

I første runde stemte de internasjonale juryene på bidragene med poeng i valørene 1–8, 10 og 12. Det var ti internasjonale juryer med fem medlemmer i hver gruppe. Totalt avga de ti juryene gi 580 poeng, og tv-seerne hadde like mange poeng til fordeling. Seernes poeng ble fordelt ut fra hvor stor prosentandel hver sang fikk. Dersom et bidrag fikk 10 prosent av stemmene, fikk denne sangen 10 prosent av seernes 580 poeng – altså 58 poeng. De fire sangene med flest poeng avanserte til gullfinalen. Seerne kunne stemme per SMS, og for første gang gratis via nrk.no.

| Nr. | Tittel | Italias flagg | Georgias flagg | Spanias flagg | Danmarks flagg | Portugals flagg | Sveits’ flagg | Nord-Makedonias flagg | Irlands flagg | Ungarns flagg | Israels flagg |
| --- | --- | --- | --- | --- | --- | --- | --- | --- | --- | --- | --- |
| 1 | «We Try» |  |  |  |  |  |  |  |  |  |  |
| 2 | «Mr. Unicorn» |  | Georgias flagg | Spanias flagg |  |  |  | Nord-Makedonias flagg | Irlands flagg |  |  |
| 3 | «En livredd mann» |  |  |  | Danmarks flagg |  |  |  |  |  |  |
| 4 | «Holla» | Italias flagg |  |  |  |  |  |  |  |  |  |
| 5 | «Sing For You» |  |  |  |  |  |  |  |  |  |  |
| 6 | «Feel» |  |  |  |  |  |  |  |  |  |  |
| 7 | «Fake It» |  |  |  |  |  |  |  |  |  |  |
| 8 | «Hold Me Down» |  |  |  |  |  |  |  |  |  |  |
| 9 | «The Bubble» |  |  |  |  | Portugals flagg | Sveits’ flagg |  |  | Ungarns flagg |  |
| 10 | «Spirit in the Sky» |  |  |  |  |  |  |  |  |  | Israels flagg |
| Talspersoner for juryene |
| 
* Georgias flagg Georgia – Sopho Torosjelidze
* Italias flagg Italia – Nicola Caligiore
* Spanias flagg Spania – Antonio Losada Vela
* Danmarks flagg Danmark – Mads Enggaard
* Sveits’ flagg Sveits – Reto Peritz
* Nord-Makedonias flagg Nord-Makedonia – Aleksandra Jovanovska
* Portugals flagg Portugal – Isabel Roma
* Ungarns flagg Ungarn – Lőrinc Bubnó
* Irlands flagg Irland – Zbyszek Zalinski
* Israels flagg Israel – Amit Wulff

 |

### Gullfinalen

I gullfinalen var det norske seere alene som stemte. Etter en kort reprise av sangene, ble de fire gullfinalistene satt opp i to par. Vinnerne fra hvert par møttes deretter i en gullduell. Gullduellantene fikk med seg stemmene fra gullfinalens første del. Stemmetallene i gullfinalen samt navnene på de internasjonale dommerne ble offentliggjort på nrk.no etter finalen.

| Nr. | Tittel | Artist | Gullfinale | Gullduell | Plass |
| --- | --- | --- | --- | --- | --- |
| 2 | «Mr. Unicorn» | D'Sound | 11 123 | Ikke kvalifisert | 3 |
| 4 | «Holla» | Anna-Lisa Kumoji | 6 718 | 4 |
| 9 | «The Bubble» | Adrian Jørgensen | 55 794 | 162 608 | 2 |
| 10 | «Spirit in the Sky» | KEiiNO | 98 324 | 231 937 | 1 |

Hendelser
---------

### Seertall

Prosjektleder Stig Karlsen uttalte at han ønsket seg et deltakerfelt med «kjendiser og artister som folk kjenner». NRK vil «gjøre en enda større jobb for å bringe fram noen nye talenter også», sa Karlsen i et intervju med NTB etter den internasjonale finalen i 2018. NRK har ved flere anledninger uttalt at Melodi Grand Prix 2019 ser ut til å bli «historiens største MGP-finale». Finalen hadde 961 000 seere og en markedsandel på 62,1 prosent – noe ned fra fjorårets 1 001 000 seere og en andel på 68,6 prosent. Programmet var det fjerde mest sette på norsk tv samme helg.

### Plagiatanklager mot vinneren

Etter finalen påpekte brukere i sosiale medier at vinnerlåten «Spirit in the Sky» var lik det finske bidraget «Monsters» med Saara Aalto i Eurovision Song Contest 2018. Flere av de internasjonale juryene i den norske finalen mente det samme og ga låten trekk da de skulle bedømme låtene. VGs musikkanmelder Tor Martin Bøe mente låtene hadde «klare likhetstrekk». Musikalsk leder for Melodi Grand Prix, Stig Karlsen, var enig i at sangene hadde visse likheter, men la til at «Spirit in the Sky» er «et hav unna å være plagiat». Låtskriver Tom Hugo Hermansen avviste også plagiatanklagene og la til: «melodien i både Monsters-låten og vår er innom fire toner som utgjør en mollakkord. Rytmen og lengden på tonene er ikke lik, og disse fire tonene er å finne i mange andre låter».

### Kritikk mot NRK

KEiiNO under prøvene i Eurovision Song Contest i Tel Aviv. Foto: Martin Fjellanger, Eurovision Norway, EuroVisionary
Et par måneder etter den norske finalen kom musikkmanager Erland Bakke med kritikk mot NRK. Til *Dagbladet* mente Bakke at sentrale personer i NRK blandet sammen roller og la «sterke føringer for hvem som vinner den norske MGP-finalen». Han pekte på at tre av deltakerne i 2019 var tilknyttet selskapet Starworks, som eies delvis av den innleide konsulenten og scenografen Mattias Carlsson. Flere jurister, blant andre jusprofessor Jan Fridthjof Bernt ved Universitetet i Bergen, mente Carlsson er inhabil fordi han kan ha «økonomiske interesser i hvilke sanger som velges ut». NRK avviste anklagene, og underholdningssjef Charlo Halvorsen understreket at Carlsson ikke har noen «beslutningsmyndighet i forbindelse med deltakende artister og låter».

Under Eurovision Song Contest 2019 i Tel Aviv uttalte vinnerne KEiiNO at de synes NRK burde dekke promotering, reiser og tapt arbeidsfortjeneste for Norges representanter i forkant av konkurransen. Mellom den norske finalen og den internasjonale konkurransen hadde bandet turnert i Europa for egen regning. Kostnadene ble dekket av kredittkort og kronerulling. NRK opplyst at kanalen brukte 3 millioner kroner på Eurovision Song Contest, inkludert senderettigheter. Til TV 2 uttalte prosjektleder Stig Karlsen at NRK legger store ressurser i artistens deltakelse. «Alle må bringe noe til bordet, og i artistens tilfelle betyr det deres tid og talent«, sa Karlsen til TV 2.

Se også
-------

* MGPjr 2019
* Eurovision Song Contest 2019
* Norge i Eurovision Song Contest

Referanser
----------

1. 1 2 3  Hyttebakk, Jon Marius (28. september 2018). «Lover spektakulært MGP-show». *NRK.no*. Besøkt 29. september 2018.
2. ↑  Sand, Camilla (6. desember 2018). «Leder Melodi Grand Prix 2019». *NRK*. Besøkt 6. desember 2018.
3. ↑  Hyttebakk, Jon Marius (31. januar 2018). «Nå kan du sende inn låt til MGP 2019». *nrk.no*. Besøkt 3. mars 2018.
4. ↑  Pettersen, Mandy (31. januar 2018). «Rekordtidlig åpent for innsending av bidrag til MGP 2019 - escNorge». *ESC Norge*. Besøkt 18. juli 2018. [*død lenke*]
5. ↑  Tangen, Anders Martinius. «MGP-låtene slippes trolig i midten av januar - escNorge». Besøkt 11. september 2018. [*død lenke*]
6. ↑  «Odds Norway Melodi Grand Prix 2019». *Eurovisionworld*. Besøkt 3. mars 2019.
7. ↑  Røssl, Mathilde Lea Marie (2. mars 2019). «Storfavorittene før finalen: - Et press». *Dagbladet.no* **(norsk)**. Besøkt 3. mars 2019.
8. ↑  Verstad, Anders Boine (2. mars 2019). «Storfavorittene KEiiNO om MGP-finalen: – Vi er her for å vinne». *NRK*. Besøkt 3. mars 2019.
9. ↑  «Melodi Grand Prix 2019 – NRK P1». *NRK Radio* **(norsk)**. Norsk rikskringkasting. Besøkt 21. februar 2019.
10. ↑  «NRK TV – Guide for 2. mars 2019». *NRK TV* **(norsk)**. Norsk rikskringkasting. Besøkt 21. februar 2019.
11. ↑  «Historisk EM-gull til Ingebrigtsen: - Ekstremt overraskende at Henrik kjører». *www.vg.no* **(norsk)**. Besøkt 3. mars 2019.
12. 1 2  «Melodi Grand Prix 2019». *NRK TV* **(norsk)**. 2. mars 2019. Besøkt 3. mars 2019.
13. ↑  Maren Wilberg Rostad og Stein Østbø (2. mars 2019). «Erlend Bratland måtte synge på nytt». *www.vg.no* **(norsk)**. VG Nett. Besøkt 3. mars 2019.
14. 1 2 3  Hansen, Tommy. «Slik blir avstemningen i årets MGP - escNorge». *escnorge.net*. Besøkt 21. februar 2019. [*død lenke*]
15. 1 2  NRK (2. mars 2019). «Slik kåres MGP-vinneren». *NRK*. Besøkt 3. mars 2019.
16. ↑  Henriksen, Arve (2. mars 2019). «Joiken skal til Tel Aviv». *Aftenposten*. Besøkt 3. mars 2019.
17. ↑  Stein Østbø og Maren Wilberg Rostad (2. mars 2019). «Tor Endresen (59) ble rørt til tårer av MGP-hyllest». *www.vg.no* **(norsk)**. VG Nett. Besøkt 3. mars 2019.
18. ↑  Catherine Gonsholt Ighanian (28. februar 2019). «Eurovision-stjernen Netta Barzilai til MGP-finalen». *www.vg.no* **(norsk)**. VG Nett. Besøkt 2. mars 2019.
19. ↑  Zaheer, Nafisa (22. februar 2019). «Her er årets rekkefølge i MGP-finalen». *NRK*. Besøkt 22. februar 2019.
20. 1 2  Hyttebakk, Jon Marius (4. mars 2019). «Overlegen MGP-seier til KEiiNO». *NRK*. Besøkt 4. mars 2019.
21. ↑  Hyttebakk, Jon Marius (2. mars 2019). «Medlemmene i den internasjonale juryen». *NRK*. Besøkt 3. mars 2019.
22. ↑  «NRK vil ha flere ukjente talenter i MGP». *NTB/ ABC Nyheter* **(norsk)**. 13. mai 2018. Besøkt 18. juli 2018.
23. ↑  Helle, Birk Tjeldflaat (4. mars 2019). «Melodi Grand Prix ga tidenes dårligste seertall for «Skavlan»». *www.dn.no*. Besøkt 4. mars 2019.
24. ↑  Jerijervi, Dag Robert. «Svakeste Melodi Grand Prix-finale på fem år». *kampanje.com*. Besøkt 4. mars 2019.
25. 1 2  Ording, Oda (3. mars 2019). «Beskylder MGP-vinneren for plagiat». *NRK*. Besøkt 4. mars 2019.
26. ↑  Arve Henriksen (3. mars 2019). «MGP-vinner beskyldes for plagiat». *Aftenposten*. Besøkt 4. mars 2019.
27. 1 2 3  Drefvelin, Caroline (18. mai 2019). «- NRK fører folk bak lyset». *Dagbladet.no* **(norsk)**. Besøkt 27. mai 2019.
28. ↑  Thomas Talseth og Stein Østbø (17. mai 2019). «KEiiNO mener det bør brukes mer penger på Melodi Grand Prix-vinnere». *www.vg.no* **(norsk)**. VG. Besøkt 27. mai 2019.
29. 1 2  Marit Grøtte og Truls Aagedal (14. mai 2019). «Får ikke lønn av NRK – slik betaler de for Eurovision-drømmen». *TV 2*. Besøkt 27. mai 2019.

Eksterne lenker
---------------

* (en) *Melodi Grand Prix 2019* på Internet Movie Database Rediger på Wikidata

  


| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi Voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: *Avholdes vinteren 2024*

 |